hotchpotch/miracl-hf-unified huggingface dataset:
Roger Ébacher
Roger Ébacher (s. 6. lokakuuta 1936 Amos) on kanadalainen roomalaiskatolinen arkkipiispa. Hänet vihittiin papiksi Amosin hiippakuntaan 27. toukokuuta 1961 ja nimitettiin Hauteriven (vuodesta 1986 Baie-Comeaun) hiippakunnan johtoon 30. kesäkuuta 1979. Piispaksi konsekroinnin suoritti 31. heinäkuuta Gilles Ouellet, jota avustivat Jean-Guy Couture ja Gérard Drainville.
Ébacher sai 30. maaliskuuta 1988 nimityksen Gatineau-Hullin piispaksi, jonka virkaan hänet asetettiin 6. toukokuuta. Gatineau-Hullista tehtiin 31. lokakuuta 1990 arkkihiippakunta ja Ébacherista sen arkkipiispa. 28. lokakuuta 2005 arkkihiippakunnan nimi lyhennettiin muotoon Gatineau. Ébacher jäi eläkkeelle 12. lokakuuta 2011.
Raymond Saint-Gelais
Raymond Saint-Gelais (s. 23. maaliskuuta 1936 Baie-Saint-Paul) on kanadalainen roomalaiskatolinen piispa. Hänet vihittiin papiksi Saint-Hyacinthen hiippakuntaan 12. kesäkuuta 1960 ja nimitettiin Saint-Jérômen hiippakunnan vihkipiispaksi sekä Dianan titulaaripiispaksi 5. heinäkuuta 1980. Piispaksi vihkiminen seurasi 31. heinäkuuta. Pääkonsekraattorina toimi Maurice Roy, jota avustivat Louis-de-Gonzague Langevin ja Charles-Omer Valois.
Saint-Gelais sai 19. helmikuuta 1988 nimityksen Nicoletin koadjuuttoripiispaksi, jonka virkaan hänet asetettiin 25. huhtikuuta. Hänestä tuli 14. maaliskuuta 1989 Nicoletin piispa. Hän jäi eläkkeelle 11. heinäkuuta 2011.
Daniel Alphonse Omer Verstraete
Daniel Alphonse Omer Verstraete OMI (s. 31. heinäkuuta 1924 Oostrozebeke) on Etelä-Afrikassa toiminut belgialainen roomalaiskatolinen piispa. Hänet vihittiin papiksi 19. helmikuuta 1950 ja nimitettiin Western Transvaalin prefektiksi 9. marraskuuta 1965. Apostolisesta prefektuurista tehtiin 27. helmikuuta 1978 Klerksdorpin hiippakunta, ja Verstraete sai nimityksen sen piispaksi. Hänet konsekroi 14. toukokuuta Peter Fanyana John Butelezi, jota avustivat George Francis Daniel ja Hugh Boyle.
Verstraete osallistui Vatikaanin toiseen kirkolliskokoukseen. Hän erosi tehtävistään piispana 26. maaliskuuta 1994.
Ellen White (jalkapalloilija)
Ellen White (s. 9. toukokuuta 1989) on englantilainen jalkapalloilija, pelipaikaltaan hyökkääjä. Hän on pelannut Englannin maajoukkueessa huhtikuun 2018 loppuun mennessä 73 maaottelua, joissa hän on tehnyt 26 maalia. Hän saavutti MM-pronssia vuonna 2015 ja kuului EM-kilpailuissa 2017 välieriin yltäneeseen joukkueeseen.
White esiintyi ensimmäisen kerran Englannin maajoukkueessa maaliskuussa 2010. Hän pelasi vuoden 2011 MM-kilpailuissa Englannin joukkueen kaikissa neljässä ottelussa ja teki yhden maalin. Lontoon olympialaisissa 2012 hän pelasi Ison-Britannian joukkueessa kolmessa ottelussa. Vuoden 2013 EM-kilpailuissa White pelasi täydet minuutit Englannin kaikissa kolmessa ottelussa. Vuoden 2015 MM-kilpailuissa hän pelasi yhdessä alkulohko-ottelussa, puolivälierässä, välierässä ja pronssiottelussa. Vuoden 2017 EM-kilpailuissa White pelasi kahdessa alkulohko-ottelussa, puolivälierässä ja välierässä ja teki yhden maalin alkulohko-ottelussa Skotlantia vastaan.
White edustaa kotimaassaan Birmingham Citya. Aiemmin hän on pelannut Chelseassa, Leedsissä, Arsenalissa ja Notts Countyssa.
Frank Nelson Doubleday
Frank Nelson Doubleday (8. tammikuuta 1862 Brooklyn, New York – 30. tammikuuta 1934 Coconut Grove, Florida) oli yhdysvaltalainen kirjankustantaja, joka perusti Samuel McCluren kanssa Doubleday & McClure Company -kirjankustantamon 1897. Doubledayn poika Nelson Doubleday sekä pojanpoika Nelson Doubleday työskentelivät molemmat yrityksessä.
Doubledayn lempinimen "Effendi" antoi brittiläinen kirjailija Rudyard Kipling, joka johti sen Doubledayn nimikirjaimista F.N.D.
Stephanie Houghton
Stephanie "Steph" Houghton (s. 23. huhtikuuta 1988) on englantilainen jalkapalloilija, pelipaikaltaan puolustaja. Hän on pelannut Englannin maajoukkueessa huhtikuun 2018 loppuun mennessä 96 maaottelua ja tehnyt niissä 11 maalia. Hän saavutti MM-pronssia vuonna 2015 ja pelasi välieriin yltäneessä Englannin joukkueessa EM-kisoissa 2017.
Houghton esiintyi ensimmäisen kerran Englannin maajoukkueessa maaliskuussa 2007. Loukkaantumisten vuoksi hän ei päässyt mukaan vuoden 2007 MM-kisoihin eikä vuoden 2009 EM-kisoihin. Vuoden 2011 MM-kisoissa hän pääsi vaihtopelaajana kentälle tappiolliseen puolivälieräotteluun Ranskaa vastaan. Lontoon olympialaisissa 2012 Houghton pelasi alusta loppuun Ison-Britannian joukkueen kaikki neljä ottelua ja teki niissä kolme maalia. Vuoden 2013 EM-kisoissa hän kuului avauskokoonpanoon Englannin jokaisessa kolmessa ottelussa ja pelasi kahdessa niistä täydet minuutit. Vuoden 2015 MM-kisoissa hän pelasi Englannin kapteenina täyden ajan kaikissa joukkueensa otteluissa ja teki maalin neljännesvälieräottelussa Norjaa vastaan. Vuoden 2017 EM-kisoissa hän oli edelleen joukkueen kapteeni ja pelasi täydet minuutit neljässä ottelussa ja oli vaihdossa vain merkityksettömässä alkulohkon viimeisessä ottelussa.
Houghton edustaa kotimaassaan Manchester Citya. Hänen aiempia seurojaan ovat Sunderland, Leeds ja Arsenal.
Jean de Dieu Raoelison
Jean de Dieu Raoelison (s. 31. heinäkuuta 1963 Arivonimamo) on madagaskarilainen roomalaiskatolinen piispa. Hänet vihittiin papiksi 7. syyskuuta 1996 ja nimitettiin Antananarivon arkkihiippakunnan vihkipiispaksi sekä Corniculanan titulaaripiispaksi 25. maaliskuuta 2010. Piispaksi vihkiminen seurasi 13. kesäkuuta. Pääkonsekraattorina toimi Odon Marie Arsène Razanakolona, jota avustivat Fulgence Rabemahafaly ja Philippe Ranaivomanana.
Rachel Yankey
Rachel Yankey (s. 1. marraskuuta 1979) on englantilainen jalkapalloilija, pelipaikaltaan keskikenttäpelaaja. Hän on pelannut Englannin maajoukkueessa ennätykselliset 129 maaottelua, joissa hän on tehnyt 19 maalia.
Yankey esiintyi ensimmäisen kerran Englannin maajoukkueessa elokuussa 1997. Hän on edustanut Englantia vuosien 2007 ja 2011 MM-kilpailuissa sekä vuosien 2001, 2005 ja 2013 EM-kilpailuissa. Lontoon olympialaisissa 2012 hän edusti Isoa-Britanniaa.
Yankey edustaa kotimaassaan Arsenalia.
Timothy Christian Senior
Timothy Christian Senior (s. 22. maaliskuuta 1960 Philadelphia, Pennsylvania) on yhdysvaltalainen roomalaiskatolinen piispa. Hänet vihki papiksi Philadelphian arkkihiippakuntaan John Joseph Krol 18. toukokuuta 1985. Hänet nimitettiin Philadelphian vihkipiispaksi sekä Florianan titulaaripiispaksi 8. kesäkuuta 2009, ja piispaksi vihkiminen seurasi 31. heinäkuuta. Pääkonsekraattorina toimi Justin Francis Rigali, jota avustivat Michael Joseph Bransfield ja Daniel Edward Thomas.
Ján Hirka
Ján Hirka (16. marraskuuta 1923 Abranovce – 10. huhtikuuta 2014) oli slovakialais-bysanttilaiskatolinen piispa. Hänet vihittiin papiksi Prešovin eparkiaan 31. heinäkuuta 1949 ja nimitettiin sinne apostoliseksi hallitsijaksi 2. huhtikuuta 1969. Hän sai 21. joulukuuta 1989 nimityksen Prešovin piispaksi, ja hänet konsekroi 17. helmikuuta 1990 Jozef Tomko, jota avustivat Michael Rusnak ja Slavomir Miklovš.
Hirka jäi eläkkeelle 11. joulukuuta 2002.
Styx (täsmennyssivu)
Styx voi viitata seuraaviin asioihin:
Väriero
Väriero on väritieteessä kahden värin välinen ero. Väriero ilmaistaan yleensä euklidisena etäisyytenä tai jollain muulla lukuarvolla.
Värieron mittaamiseen käytetään siihen suunniteltuja mittareita. CIE on määritellyt useimmat värieromittarit.
Ensimmäinen tunnettu värieromittari oli vuonna 1936 Nickerson indeksi, joka mittaa kahden Munsell väriliuskan koordinaattien eron:
H, V ja C ovat Munsellin Hue, Value ja Chroma.
Myöhemmin vuonna 1941 Balinkin korjattu versio, joka vastaa euklidista etäisyyttä:
CIE:n vuonna 1976 julkaisema värieromittari, joka laskee CIELAB-väriavaruuden väripisteiden
CIELAB-väriavaruuden tarkoitus oli esittää värit visuaalisesti tasaisesti jakaantuen. Esimerkiksi jos kahden punaisen värin ero mittarin mukaan ΔE = 1.0, ja kahden harmaan värin ero saman verran, niin ihmisarvioijan mukaan eron pitäisi olla samansuuruinen. Näin ei aina ollut, vaan havaittu väriero saattaa olla suurempi tai pienempi, kuin mitä mittari antaa tulokseksi. Parantaakseen visuaalista yhtenäisyyttä CIE määritteli vuonna 1995 uuden version värieromittarista.
jossa:
jossa "k" ja "k" ovat painokertoimia. "k", "K" ja "K" riippuvat käyttötarkoituksesta:
Vaikka CIE:n vuoden 1994 värieromittari korjasi joitain CIE76 puutteita, se ei silti korjanu täysin havainnoitavaa epäyhtenäisyyttä värieroissa. CIEDE2000:ssa lisättiin useita korjauskertoimia: Vuonna 1984 "Colour Measurement Committee of the Society of Dyers and Colourists" määritteli värieromittarin perustuen CIELAB:in sylinterimuotoiseen L*C*h* malliin. Mittari nimettiin kehittäjiensä mukaan CMC l:c. Kaavat perustuvat ellipsoidiseen väriavaruuteen, jossa l:c suhde on ellipsoidin valoisuus−kromaattisuus -akselit (lightness−chroma). Tavallisesti l:c suhde on 2:1. Kolmatta akselia eli sävyä (hue) ei ilmaista erikseen, koska se on aina asetettu 1:ksi.
Väriero formula_28 ja formula_29 välillä on:
formula_31c
formula_32
BFD on painotettu värieromittari ja sen kehittivät M. R. Luo ja R. Rigg vuonna 1987. Kaava sisältää rotaatiotermin, joka korjaa CIELAB:n violetin ja sinisen alueen värieroellipsien kulmaa kohti neutraalia harmaata aluetta. Väriero lasketaan:
jossa
formula_46 ja formula_47 merkitsevät kahden vertailtavan värin arvojen "C" ja "H" keskiarvoja. Vakiot "l" ja "c" ovat käyttäjän määriteltävissä ja merkitsevät valoisuuden ja kromaattisuuden painotusta suhteessa sävyyn.
Din99 on vuonna 1999 kehitetty värieromittari ja saksalainen standardi.
Din99:stä on kehitetty useita paranneltuja versioita, joita merkitään lisäkirjaimilla din99b, din99c ja din99d.
Sophie Bradley
Sophie Bradley (s. 20. lokakuuta 1989) on englantilainen jalkapalloilija, pelipaikaltaan puolustaja. Hän on pelannut Englannin maajoukkueessa 24 maaottelua heinäkuun 2013 loppuun mennessä.
Bradley esiintyi ensimmäisen kerran Englannin maajoukkueessa elokuussa 2010. Hän on edustanut Englantia vuoden 2011 MM-kilpailuissa ja vuoden 2013 EM-kilpailuissa sekä Isoa-Britanniaa vuoden 2012 olympialaisissa.
Bradley edustaa kotimaassaan Lincolnia, jonne hän siirtyi Leedsistä.
Karl Josef Becker
Karl Josef Becker (18. huhtikuuta 1928 Köln – 10. helmikuuta 2015) oli saksalainen jesuiitta, josta tuli yksi katolisen kirkon kardinaaleista vuonna 2012. Hän sai pappisvihkimyksensä 31. heinäkuuta 1958. Hän toimi dogmaattisen teologian professorina Paavillisessa gregoriaanisessa yliopistossa (1969–2003) ja vuodesta 1977 Uskonopin kongregaation neuvonantajana. Beckeristä tehtiin San Giuliano Martiren kardinaalidiakoni 18. helmikuuta 2012, ja hänet asetettiin virkaansa 22. huhtikuuta. Hänellä ei kuitenkaan ollut enää mahdollisuutta äänestää tulevissa konklaaveissa, koska hän oli yli 80-vuotias. Hän pyysi myös vapautuksen piispaksi vihkimisen vaatimuksesta korkean ikänsä takia.
Poskiparta (täsmennyssivu)
Poskiparta voi tarkoittaa seuraavia:
Karen Bardsley
Karen Bardsley (s. 14. lokakuuta 1984) on Yhdysvalloissa syntynyt englantilainen jalkapalloilija, pelipaikaltaan maalivahti. Hän on pelannut Englannin maajoukkueessa huhtikuun 2018 loppuun mennessä 73 maaottelua.
Bardsley esiintyi ensimmäisen kerran Englannin maajoukkueessa maaliskuussa 2005. Hän on ollut Englannin ykkösmaalivahti vuoden 2011 MM-kilpailuissa, vuoden 2013 EM-kilpailuissa, vuoden 2015 MM-kilpailuissa sekä vuoden 2017 EM-kilpailuissa. Vuonna 2015 hän saavutti MM-pronssia ja vuonna 2017 saavutuksena oli välieräpaikka mutta molemmissa kisoissa hän joutui loukkaantumisen takia sivuun kesken kisojen. Bardsley oli Ison-Britannian ykkösmaalivahti vuoden 2012 olympialaisissa.
Bardsley edustaa seuratasolla Manchester Citya, jonne hän siirtyi vuoden 2013 lopulla Lincolnista.
Raymond Séguy
Raymond Gaston Joseph Séguy (s. 8. joulukuuta 1929 Rieupeyroux) on ranskalainen roomalaiskatolinen piispa. Hänet vihittiin papiksi 18. syyskuuta 1954 ja nimitettiin Gapin hiippakunnan johtoon 14. lokakuuta 1981. Piispaksi vihkiminen seurasi 22. marraskuuta. Pääkonsekraattorina toimi Roger Joseph Bourrat, jota avustivat Bernard Louis Auguste Paul Panafieu ja Robert-Joseph Coffy.
Séguy sai 31. heinäkuuta 1987 nimityksen Autunin piispaksi, jona hän toimi, kunnes jäi eläkkeelle 8. huhtikuuta 2006.
Zithulele Patrick Mvemve
Zithulele Patrick Mvemve (s. 31. toukokuuta 1941 Evaton) on eteläafrikkalainen roomalaiskatolinen piispa. Hänet vihittiin papiksi Johannesburgin hiippakuntaan 29. kesäkuuta 1969 ja nimitettiin sen vihkipiispaksi sekä Lupercianan titulaaripispaksi 10. maaliskuuta 1986. Piispaksi vihkiminen seurasi 29. kesäkuuta. Pääkonsekraattorina toimi Reginald Joseph Orsmond, jota avustivat George Francis Daniel ja Mogale Paul Nkhumishe.
Mvemve sai 26. maaliskuuta 1994 nimityksen Klerksdorpin piispaksi, jona hän toimi, kunnes erosi tehtävistään 26. huhtikuuta 2013.
Korvasiippa
Korvasiippa ("Myotis bechsteinii") on harvinainen siippoihin kuuluva lepakkolaji, jota esiintyy keski- ja etelä-Euroopassa ja Kaukaasiassa. Laji tarvitsee asuinalueekseen vanhan luonnollisen metsän. Lajin tieteellisen nimen kirjoitusasussa on vaihtelua, mutta Mammal species of the World 3 suosii asua "Myotis bechsteinii" kirjoitustavan "Myotis bechsteini" sijaan.
Laji on suojeltu Euroopan unionin luontodirektiivillä.
Sara Thunebro
Sara Thunebro (s. 26. huhtikuuta 1979 Strängnäs) on ruotsalainen jalkapalloilija, pelipaikaltaan puolustaja. Hän on kesäkuun 2015 loppuun mennessä pelannut Ruotsin naisten maajoukkueessa 133 maaottelua ja tehnyt niissä viisi maalia.
Thunebro esiintyi ensimmäisen kerran Ruotsin naisten maajoukkueessa tammikuussa 2004. Hän saavutti MM-pronssia 2011 ja pelasi myös vuosien 2007 ja 2015 MM-kisoissa, vuosien 2008 ja 2012 olympialaisissa sekä vuosien 2009 ja 2013 EM-kisoissa.
Thunebro edustaa kotimaassaan Eskilstuna Unitedia. Hänen kasvattajaseuransa on IK Viljan, ja hän on pelannut myös Gideonsbergs IF:ssä 1997–1999, Djurgårdenissa, Älvsjö AIK:ssa ja Djurgården/Älvsjössä 2000–2009, Tyresö FF:ssä 2013 sekä Saksassa 1. FFC Frankfurtissa 2009–2012.
Reginald Joseph Orsmond
Reginald Joseph Orsmond (18. tammikuuta 1931 Johannesburg – 19. toukokuuta 2002) oli eteläafrikkalainen roomalaiskatolinen piispa. Hänet vihittiin papiksi Johannesburgin hiippakuntaan 8. joulukuuta 1954 ja nimitettiin sen vihkipiispaksi sekä Assuraksen titulaaripiispaksi 27. tammikuuta 1983. Piispaksi vihkiminen seurasi 14. toukokuuta. Pääkonsekraattorina toimi George Francis Daniel, jota avustivat Stephen Naidoo ja Dominic Joseph Chwane Khumalo.
Orsmond sai 2. heinäkuuta 1984 nimityksen Johannesburgin piispaksi, jona hän toimi, kunnes kuoli 71-vuotiaana virassa.
Edward Gabriel Risi
Edward Gabriel Risi OMI (s. 6. tammikuuta 1949 Johannesburg) on eteläafrikkalainen roomalaiskatolinen piispa. Hänet vihki papiksi Peter Fanyana John Butelezi 12. heinäkuuta 1974. Hänet nimitettiin Keimoes-Upingtonin hiippakunnan johtoon 5. heinäkuuta 2000, ja piispaksi vihkiminen seurasi 14. lokakuuta. Pääkonsekraattorina toimi Buti Joseph Tlhagale, jota avustivat Zithulele Patrick Mvemve ja Anthony Chiminello.
Charlotte Rohlin
Charlotte Rohlin (s. 2. joulukuuta 1980 Linköping) on ruotsalainen jalkapalloilija, pelipaikaltaan puolustaja. Hän on kesäkuun 2015 loppuun mennessä pelannut Ruotsin naisten maajoukkueessa 77 maaottelua ja tehnyt niissä seitsemän maalia.
Rohlin esiintyi ensimmäisen kerran Ruotsin naisten maajoukkueessa maaliskuussa 2007. Hän saavutti MM-pronssia 2011 ja pelasi myös vuoden 2008 olympialaisissa sekä vuosien 2009 ja 2013 EM-kilpailuissa. Hän oli mukana vuoden 2015 MM-kilpailuissa mutta ei päässyt siellä pelaamaan.
Rohlin edustaa kotimaassaan Linköpings FC:tä.
Angolanhuiskulepinkäinen
Angolanhuiskulepinkäinen ("Dryoscopus angolensis") on afrikanlepinkäisten heimoon kuuluva varpuslintu.
Angolanhuiskulepinkäistä tavataan Angolassa, Burundissa, Kamerunissa, Kongossa, Kongon demokraattisessa tasavallassa, Päiväntasaajan Guineassa, Gabonissa, Keniassa, Nigeriassa, Ruandassa, Etelä-Sudanissa, Sudanissa, Tansaniassa ja Ugandassa. Lajin on kuvattu olevan harvinainen. Se on kuitenkin luokiteltu elinvoimaiseksi, koska sen levinneisyysalue on laaja ja sen kannankehitys vakaa.
Huiskulepinkäinen
Huiskulepinkäinen ("Dryoscopus cubla") on afrikanlepinkäisten heimoon kuuluva varpuslintu.
Huiskulepinkäistä tavataan laajalla alueella Afrikan etelä- ja itäosissa. Lajin on kuvattu olevan yleinen, ja se on luokiteltu elinvoimaiseksi.
Isohuiskulepinkäinen
Isohuiskulepinkäinen ("Dryoscopus gambensis") on afrikanlepinkäisten heimoon kuuluva varpuslintu.
Isohuiskulepinkäistä tavataan laajalla alueella Afrikan länsiosista Etiopiaan ja Eritreaan ulottuvalla alueella. Lajin on raportoitu olevan yleinen ja sen kannankehitys on vakaa. Se on luokiteltu elinvoimaiseksi.
Pikkuhuiskulepinkäinen
Pikkuhuiskulepinkäinen ("Dryoscopus pringlii") on afrikanlepinkäisten heimoon kuuluva varpuslintu.
Pikkuhuiskulepinkäistä tavataan Etiopiassa, Keniassa, Somaliassa ja Tansaniassa. Lajin on kuvattu olevan paikallinen ja harvinainen. Sen levinneisyysalue on kuitenkin laaja ja kannankehitys vakaa, joten se on luokiteltu elinvoimaiseksi.
Guineanhuiskulepinkäinen
Guineanhuiskulepinkäinen ("Dryoscopus sabini") on afrikanlepinkäisten heimoon kuuluva varpuslintu.
Guineanhuiskulepinkäistä tavataan Afrikan länsi- ja keskiosissa. Sen on kuvattu olevan harvinainen tai paikallisesti yleinen, ja sen kannankehitys on vakaa. Laji on luokiteltu elinvoimaiseksi.
Julien Mawule Kouto
Julien Mawule Kouto (19. kesäkuuta 1946 Lomé – 5. kesäkuuta 2015) oli togolainen roomalaiskatolinen piispa. Hänet vihittiin papiksi 29. kesäkuuta 1975 ja nimitettiin Atakpamén hiippakunnan johtoon 18. lokakuuta 1993. Piispaksi vihkiminen seurasi 6. tammikuuta 1994. Pääkonsekraattorina toimi paavi Johannes Paavali II, jota avustivat Giovanni Battista Re ja Giuseppe Uhac.
Kouto erosi tehtävistään 1. maaliskuuta 2006.
Huiluhuiskulepinkäinen
Huiluhuiskulepinkäinen ("Dryoscopus senegalensis") on afrikanlepinkäisten heimoon kuuluva varpuslintu.
Huiuluhuiskulepinkäistä tavataan Afrikan keskiosissa. Sen on kuvattu olevan harvinainen tai paikallisesti yleinen. Se on luokiteltu elinvoimaiseksi, koska sen levinneisyysalue on laaja ja kannankehitys vakaa.
Nicodème Anani Barrigah-Benissan
Nicodème Anani Barrigah-Benissan (s. 19. toukokuuta 1963 Ouagadougou, Burkina Faso) on togolainen roomalaiskatolinen piispa. Hänet vihittiin papiksi Lomén arkkihiippakuntaan 8. elokuuta 1987 ja nimitettiin Atakpamén hiippakunnan johtoon 9. tammikuuta 2008. Piispaksi vihkiminen seurasi 9. maaliskuuta. Pääkonsekraattorina toimi Peter Kodwo Appiah Turkson, jota avustivat Philippe Fanoko Kossi Kpodzro ja Julien Mawule Kouto.
Jessica Samuelsson
Jessica Samuelsson (s. 30. tammikuuta 1992) on ruotsalainen jalkapalloilija, pelipaikaltaan puolustaja. Hän on vuoden 2017 loppuun mennessä pelannut Ruotsin naisten maajoukkueessa 55 maaottelua.
Samuelsson pääsi alle 20-vuotiaiden MM-kisoissa 2010 vaihtopelaajana kentälle yhdessä ottelussa. Hän esiintyi ensimmäisen kerran Ruotsin naisten maajoukkueessa marraskuussa 2011 ja pelasi neljä ottelua vuoden 2013 EM-kisoissa, joissa Ruotsi selviytyi välieriin saakka, sekä kolme ottelua vuoden 2017 EM-kisoissa, joissa Ruotsi hävisi puolivälierissä. Vuoden 2015 MM-kisoissa hän pelasi kolmessa Ruotsin neljästä ottelusta.
Samuelsson edustaa englantilaista Arsenalia. Hänen kasvattajaseuransa on Åby IF ja vuodet 2007–2010 hän pelasi Smedby AIS:ssä, vuodet 2010–2013 ja 2014–2017 Linköpings FC:ssä sekä kauden 2013–2014 australialaisessa Melbourne Victoryssa.
Adli Mansur
Adli Mansur (, s. 23. joulukuuta 1945, myös Adly Mansour) oli Egyptin väliaikainen presidentti. Hän vannoi virkavalansa 4. heinäkuuta 2013 armeijan syrjäytettyä edellisen presidentin. Armeija ilmoitti valitsevansa Mansurin presidentiksi 3. heinäkuuta 2013. Mansur on myös perustuslakituomioistuimen puheenjohtaja väistyvän presidentin nimitettyä hänet virkaansa 1. heinäkuuta 2013, kaksi päivää ennen presidentiksi nimittämistä. Mansur oli ollut varapuheenjohtaja sitä ennen jo vuodesta 1992.
Mansur on valmistunut Kairon yliopistosta oikeustieteilijäksi vuonna 1967 ja hän myös opiskellut elitistiseksi luonnehditussa ranskalaisessa Kansallisessa hallintokoulussa (ENA).
Mansuria on luonnehdittu matalan profiilin teknokraatiksi, jota kunnioitetaan mutta josta ei ole paljoakaan tietoja perustietojen lisäksi.
Hänen seuraajakseen tuli vuonna 2014 Abdel Fattah al-Sisi.
Lina Nilsson
Lina Nilsson (s. 17. kesäkuuta 1987 Ystad) on ruotsalainen jalkapalloilija, pelipaikaltaan puolustaja. Hän on kesäkuun 2015 loppuun mennessä pelannut Ruotsin maajoukkueessa 74 maaottelua ja tehnyt niissä kolme maalia.
Nilsson esiintyi ensimmäisen kerran Ruotsin naisten maajoukkueessa heinäkuussa 2009. Hän saavutti MM-pronssia 2011 mutta pääsi MM-turnauksessa kentälle vain yhdessä ottelussa viime minuuttien vaihtopelaajana. Vuoden 2015 MM-kilpailuissa hän pelasi Ruotsin kaikissa neljässä ottelussa ja niistä kolmessa avauskokoonpanossa. Vuoden 2012 olympialaisissa Nilsson pelasi kolme ottelua, joista kahdessa täydet minuutit. Vuoden 2009 EM-kilpailuissa hän pääsi kentälle kahdessa ottelussa vaihtopelaajana. Vuoden 2013 EM-kilpailuissa hän pelasi yhden alkulohko-ottelun kokonaan ja pääsi yhdessä vaihtopelaajana kentälle.
Nilsson edustaa kotimaassaan FC Rosengårdia (entinen LdB FC Malmö). Hänen kasvattajaseuransa on IFK Ystad ja hän on edustanut myös IK Pandoraa ja Sjöbo IF:ää.
Pesäpallon suomensarja 1969
Pesäpallon suomensarja pelattiin 25. kerran kaudella 1969. Sarja pelattiin kolmessa lohkossa ja ensimmäisen kerran kaksinkertaisena sarjana. Lohkovoittajat Puurtilan Kisa-Pojat, Puna-Mustat ja Halsuan Toivo nousivat suoraan mestaruussarjaan kaudeksi 1970.
Mestaruussarjasta lohkoon putosi Imatran Pallo-Veikot.
Mestaruussarjasta lohkoon putosi Keravan Pallokerho.
Mestaruussarjasta lohkoon putosi Jyväskylän Kiri.
Lotta Schelin
Lotta Schelin (s. 27. helmikuuta 1984 Trångsund) on ruotsalainen jalkapalloilija, pelipaikaltaan hyökkääjä. Hän on vuoden 2017 loppuun mennessä pelannut Ruotsin naisten maajoukkueessa 185 maaottelua ja tehnyt niissä 88 maalia.
Schelin esiintyi ensimmäisen kerran Ruotsin maajoukkueessa maaliskuussa 2004. Hän saavutti MM-pronssia 2011 ja pelasi myös vuosien 2007 ja 2015 MM-kisoissa, vuosien 2004, 2008 ja 2012 olympialaisissa sekä vuosien 2005, 2009, 2013 ja 2017 EM-kisoissa.
Schelin edustaa seuratasolla ruotsalaista FC Rosengårdia. Hänen kasvattajaseuransa on Kållereds SK, ja hän on pelannut myös Hällesåkers IF:ssä 1991–1998, Mölnlycke IF:ssä 1999–2000, Kopparbergs/Göteborg FC:ssä 2001–2008 ja Olympique Lyonnaisissa 2009–2016.
Lotta Schelin on palkittu Diamantbollen-palkinnolla Ruotsin parhaana naisjalkapalloilijana vuosina 2006, 2011, 2012, 2013 ja 2014.
Caroline Seger
Caroline Seger (s. 19. maaliskuuta 1985 Helsingborg) on ruotsalainen jalkapalloilija, pelipaikaltaan keskikenttäpelaaja. Hän on huhtikuun 2018 loppuun mennessä pelannut Ruotsin naisten maajoukkueessa 181 maaottelua ja tehnyt niissä 25 maalia.
Seger esiintyi ensimmäisen kerran Ruotsin maajoukkueessa maaliskuussa 2005. Hän saavutti MM-pronssia 2011 ja pelasi myös vuosien 2007 ja 2015 MM-kisoissa, vuosien 2008 ja 2012 olympialaisissa sekä vuosien 2005, 2009, 2013 ja 2017 EM-kisoissa.
Seger edustaa FC Rosengårdia. Hänen kasvattajaseuransa on Gantofta IF, ja hän on pelannut myös Rydebäck IF:ssä 1998–2000, Stattena IF:ssä 2001–2004, Linköpings FC:ssä 2004–2009, LdB FC Malmössä 2011 ja Tyresö FF:ssä 2012–2014 sekä Yhdysvalloissa Philadelphia Independencessä 2010 ja Western New York Flashissa 2011 sekä Ranskassa Paris Saint-Germainissa 2014–2016 ja Olympique Lyonnaisissa 2016–2017.
Caroline Seger on palkittu Diamantbollen-palkinnolla Ruotsin parhaana naisjalkapalloilijana vuonna 2009.
Dunia (kieli)
Dunia on Ed Robertsonin vuonna 1996 tekemä keinotekoinen kieli. Sen sanat tulevat maailman puhutuimmista kielistä, joihin kuuluvat muun muassa espanja, englanti, mandariinikiina, hindi, indonesia, arabia ja japani. Kaikki dunian sanat esiintyvät myös jossakin luonnollisessa kielessä.
Lestikalat
Lestikalat ("Macrouridae") on turskakaloihin kuuluva heimo. Heimon lajeja tavataan syvistä vesistä kaikista valtameristä.
Varhaisimmat lestikalojen heimoon kuuluvien lajien fossiilit on ajoitettu eoseenikaudelle. Heimo jaetaan 4 alaheimoon ja lähteestä riippuen sukuja on 27–32 ja lajeja noin 350–400. Ruumiinrakenteeltaan heimon kalat ovat suuripäisiä, pitkänomaisia ja ruumis suippenee voimakkaasti pyrstöä kohden ja pyrstö on useilla lajeilla siimamainen. Kooltaan lestikalalajit ovat tyypillisimmin 20–80 cm:n pitkiä, mutta suurin laji "Albatrossia pectoralis" voi kasvaa yli 150 cm pitkäksi. Tyypillisiä piirteitä ovat suuret silmät, 1 tai 2 selkäevää, joista etumainen on korkea ja kolmionmuotoinen ja taaempi pitkä, matala ja yhtynyt pyrstöevän ja pitkän peräevän kanssa. "Macrouroidinae"-alaheimon lajeilla ei ole vatsaeviä. Lestikalojen suomut ovat pienikokoiset ja väritykseltään kalat ovat harmaita, ruskeita tai mustia. Eräillä lajeilla on vatsassaan elimiä, joissa elää symbioottisia valoatuottavia bioluminoivia bakteereja.
Lestikalalajeja tavataan kaikista valtameristä Eteläiseltä jäämereltä aina Jäämerelle saakka. Heimon kalat elävät syvissä vesissä tyypillisesti 250–6 000 metrin syvyydessä. Lestikalojen ravintoa ovat toiset kala, äyriäiset, piikkinahkaiset ja nilviäiset. Ne voivat syödä myös muiden eläinten jättämiä haaskoja. Lestikalojen lisääntymisestä tiedetään vain vähän. Ne kutevat lähelle pohjaa, ja munat kelluvat vapaasti vedessä.
Monien lestikalojen lihaa pidetään mauttomana ja vetisenä ja niitä saadaan lähinnä sivusaaliina muiden kalojen troolauksen mukana ja käytetään eläinten rehuna. Eräät kookkaat kylmien vesien lestikalalajit ovat kuitenkin tärkeitä kaupallisenkin kalastuksen kohteita.
Nilla Fischer
Nilla Fischer (s. 2. elokuuta 1984 Kristianstad) on ruotsalainen jalkapalloilija, pelipaikaltaan keskuspuolustaja tai puolustava keskikenttäpelaaja. Hän on huhtikuun 2018 loppuun mennessä pelannut Ruotsin naisten maajoukkueessa 165 maaottelua ja tehnyt niissä 23 maalia.
Fischer esiintyi ensimmäisen kerran Ruotsin maajoukkueessa tammikuussa 2001. Hän saavutti MM-pronssia 2011 ja pelasi myös vuosien 2007 ja 2015 MM-kisoissa, vuosien 2008 ja 2012 olympialaisissa sekä vuosien 2009, 2013 ja 2017 EM-kisoissa. EM-kisoissa 2013 hän teki kolme maalia ja oli Ruotsin toiseksi paras maalintekijä.
Fischer edustaa seuratasolla VfL Wolfsburgia. Hänen kasvattajaseuransa on Verums GoIF, ja hän on pelannut myös Vittsjö GIK:ssa 1998–2000, Kristianstads DFF:ssä 2000–2003, Malmö FF:ssä 2003–2005, LdB FC Malmössä 2006–2011 sekä Linköpings FC:ssä 2012–2013.
Fischer palkittiin Ruotsissa vuoden homo-/bi-/transseksuaalina helmikuussa 2014 pidetyssä homogaalassa.
Giuseppe Sandri
Giuseppe Sandri (s. 26. elokuuta 1946 Faedo) on Etelä-Afrikassa toimiva italialainen roomalaiskatolinen piispa. Hän kuuluu Comboni-lähetyssaarnaajiin. Hänet vihittiin papiksi 27. toukokuuta 1972 ja nimitettiin Witbankin hiippakunnan johtoon 6. marraskuuta 2009. Piispaksi vihkiminen seurasi 31. tammikuuta 2010. Pääkonsekraattorina toimi Buti Joseph Tlhagale, jota avustivat Hugh Patrick Slattery ja Mogale Paul Nkhumishe.
Therese Sjögran
Therese Sjögran (s. 8. huhtikuuta 1977 Södra Sandby) on ruotsalainen jalkapalloilija, pelipaikaltaan keskikenttäpelaaja. Hän on kesäkuun 2015 loppuun mennessä pelannut Ruotsin maajoukkueessa ennätykselliset 219 maaottelua ja tehnyt niissä 21 maalia.
Sjögran esiintyi ensimmäisen kerran Ruotsin maajoukkueessa lokakuussa 1997. Hän saavutti MM-hopeaa 2003, MM-pronssia 2011 ja EM-hopeaa 2001 ja pelasi myös vuosien 2007 ja 2015 MM-kisoissa, vuosien 2000, 2004 ja 2008 olympialaisissa sekä vuosien 2005, 2009 ja 2013 EM-kisoissa.
Sjögran edustaa seuratasolla FC Rosengårdia (entinen LdB FC Malmö), jossa hän on pelannut vuodesta 2005. Vuonna 2011 hän kävi pelaamassa Yhdysvalloissa Sky Blue FC:n joukkueessa. Sjögranin kasvattajaseura on Harlösa IF, ja hän on pelannut myös Veberödissä 1989–1996, Wä IF:ssä 1997–1998, Kristianstads DFF:ssä 1999–2000 sekä Malmö FF:ssä 2001–2004.
Therese Sjögran on palkittu Diamantbollen-palkinnolla Ruotsin parhaana naisjalkapalloilijana vuosina 2007 ja 2010.
Lisa Dahlkvist
Lisa Dahlkvist (s. 6. helmikuuta 1987 Tukholma) on ruotsalainen jalkapalloilija, pelipaikaltaan keskikenttäpelaaja. Hän on vuoden 2017 loppuun mennessä pelannut Ruotsin naisten maajoukkueessa 134 maaottelua ja tehnyt niissä 11 maalia.
Dahlkvist esiintyi ensimmäisen kerran Ruotsin maajoukkueessa helmikuussa 2008. Hän saavutti MM-pronssia 2011 ja teki lopputurnauksessa kolme maalia kuudessa ottelussa. Vuoden 2015 MM-kilpailuissa hän pelasi kolme alkulohko-ottelua mutta ei enää neljännesvälierässä. Hän pelasi vuoden 2012 olympialaisissa neljä ottelua ja teki yhden maalin. Vuoden 2009 EM-kilpailuissa hän pelasi kolme alkulohko-ottelua. Vuoden 2013 EM-kilpailuissa hän pelasi viisi ottelua mutta niistä vain yhden avauskokoonpanossa, ja vuoden 2017 EM-kilpailuissa hän pelasi Ruotsin jokaisessa neljässä ottelussa.
Dahlkvist edustaa kotimaassaan KIF Örebro DFF:ää. Hänen kasvattajaseuransa on Adolfsbergs IK, ja hän on pelannut KIF Örebro DFF:ssä myös 2002–2006 sekä Umeå IK:ssa 2006–2009, Kopparbergs/Göteborg FC:ssä 2010–2011, Tyresö FF:ssä 2012–2014, Avaldsnes IL:ssä 2014–2015 sekä ranskalaisessa Paris Saint-Germainissa 2015–2016.
João Noé Rodrigues
João Noé Rodrigues (s. 8. maaliskuuta 1955 Kapkaupunki) on eteläafrikkalainen roomalaiskatolinen piispa. Hänet vihittiin papiksi 4. heinäkuuta 1982 ja nimitettiin Tzaneenin hiippakunnan johtoon 28. tammikuuta 2010. Piispaksi vihkiminen seurasi 18. huhtikuuta. Pääkonsekraattorina toimi James Patrick Green, jota avustivat Giuseppe Sandri ja Mogale Paul Nkhumishe. Rodriguesin edeltäjä Tzaneenin piispana oli Hugh Patrick Slattery.
Hugh Patrick Slattery
Hugh Patrick Slattery (s. 10. maaliskuuta 1934 Nenagh) on Etelä-Afrikassa toiminut irlantilainen roomalaiskatolinen piispa. Hänet vihittiin Jeesuksen Pyhän Sydämen lähetyssaarnaajien papiksi 16. heinäkuuta 1958 ja nimitettiin Louis Trichardt-Tzaneenin hiippakunnan johtoon 22. kesäkuuta 1984, ja piispaksi vihkiminen seurasi 30. syyskuuta. Pääkonsekraattorina toimi Mogale Paul Nkhumishe, jota avustivat John Thomas Durkin ja Andrew Zolile T. Brook.
Vuonna 1987 Louis Trichardt-Tzaneenin hiippakunnan nimi lyhennettiin muotoon Tzaneen. Slattery jäi eläkkeelle 28. tammikuuta 2010, jolloin hänen seuraajakseen nimitettiin João Noé Rodrigues.
Josefine Öqvist
Josefine Öqvist (s. 23. heinäkuuta 1983 Uppsala) on ruotsalainen jalkapalloilija, pelipaikaltaan hyökkääjä. Hän on heinäkuun 2013 loppuun mennessä pelannut Ruotsin naisten maajoukkueessa 78 maaottelua ja tehnyt niissä 20 maalia.
Öqvist esiintyi ensimmäisen kerran Ruotsin naisten maajoukkueessa elokuussa 2002. Hän saavutti MM-hopeaa 2003 ja MM-pronssia 2011 sekä pelasi myös vuosien 2004 ja 2008 olympialaisissa sekä vuosien 2005 ja 2013 EM-kilpailuissa.
Öqvist edustaa seuratasolla Kristianstads DFF:ää. Hänen kasvattajaseuransa on Storvreta IK, ja hän on pelannut myös Danmarks IF:ssä 1998, Bälinge IF:ssä 1999–2004, Linköpings FC:ssä 2005–2010 sekä Tyresö FF:ssä 2011–2012.
Esmeraldo Barreto de Farias
Esmeraldo Barreto de Farias (s. 4. heinäkuuta 1949 Santo Antônio de Jesus) on brasilialainen roomalaiskatolinen arkkipiispa. Hänet vihittiin Istituto del Pradon papiksi 9. tammikuuta 1977 ja nimitettiin Paulo Afonson hiippakunnan johtoon 22. maaliskuuta 2000. Piispaksi vihkiminen seurasi 11. kesäkuuta. Pääkonsekraattorina toimi João Nílton dos Santos Souza, jota avustivat Jairo Rui Matos da Silva ja André de Witte.
Barreto de Farias sai 28. helmikuuta 2007 nimityksen Santarémin piispaksi ja 30. marraskuuta 2011 Porto Velhon arkkipiispaksi.
Rafinha (jalkapalloilija, 1993)
Rafael Alcântara do Nascimento eli Rafinha (s. 12. helmikuuta 1993 São Paulo) on brasilialainen jalkapalloilija, joka edustaa Espanjan La Ligan Barcelonaa. Rafinhan veli Thiago Alcântara pelaa Bayern Münchenissä.
Rafinha syntyi São Paulossa, Brasiliassa, mutta muutti jo 13-vuotiaana Barcelonaan liittyen FC Barcelonan junioriakatemiaan La Masiaan. 8. tammikuuta 2011 Rafinha teki hänen ammattilaisuransa debyytin Barcelona B:n mukana tullessaan kentälle Jonathan dos Santosin tilalle 55. minuutilla. Ottelu päättyi Barcelona B:n 1-2 tappioon Girona FC:tä vastaan.
27. kesäkuuta 2013 uutisoitiin, että Rafinha solmi jatkosopimuksen FC Barcelonan kanssa. Sopimus pitää Rafinhan seurassa vuoteen 2016 asti. Myöhemmin uutisoitiin, että hän lähtee hakemaan peliaikaa Celta Vigosta vuoden lainasopimuksella.
Rafinha pelasi Espanjan maajoukkueessa vuoteen 2012 asti, minkä jälkeen hän vaihtoi Brasilian maajoukkueeseen.
"päivitetty: 4 heinäkuuta 2013"
Tomo Vukšić
Tomo Vukšić (s. 9. tammikuuta 1954 Studenci) on bosniahertsegovinalainen roomalaiskatolinen piispa. Hänet vihki Mostar-Duvnon hiippakuntaan diakoniksi Marko Jozinović 3. joulukuuta 1979 ja papiksi Petar Čule 29. kesäkuuta 1980. Vukšić sai 1. helmikuuta 2011 nimityksen Bosnia ja Hertsegovinan sotilaspiispaksi, ja piispaksi vihkiminen seurasi 2. huhtikuuta. Pääkonsekraattorina toimi Vinko Puljic, jota avustivat Ratko Perić ja Franjo Komarica.
Keltakulmalepinkäinen
Keltakulmalepinkäinen ("Telophorus zeylonus") on afrikanlepinkäisten heimoon kuuluva varpuslintu.
Keltakulmalepinkäistä tavataan Botswanassa, Lesothossa, Mosambikissa, Namibiassa, Etelä-Afrikassa, Swazimaassa ja Zimbabwessa. Lajin kannaksi arvioidaan 1 000–10 000 yksilöä ja sen kannankehitys on vakaa. Keltakulmalepinkäinen on luokiteltu elinvoimaiseksi.
Ruusurintalepinkäinen
Ruusurintalepinkäinen ("Rhodophoneus cruentus") on afrikanlepinkäisten heimoon kuuluva varpuslintu.
Ruusurintalepinkäistä tavataan Afrikan itäosissa Tansaniasta Egyptin kaakkoisosiin. Laji on luokiteltu elinvoimaiseksi.
Kosovare Asllani
Kosovare Asllani (s. 29. heinäkuuta 1989 Kristianstad) on ruotsalainen jalkapalloilija, pelipaikaltaan hyökkääjä. Hän on huhtikuun 2018 loppuun mennessä pelannut Ruotsin naisten maajoukkueessa 113 maaottelua ja tehnyt niissä 30 maalia.
Asllani esiintyi ensimmäisen kerran Ruotsin maajoukkueessa syyskuussa 2008. Hän pelasi vuoden 2012 olympialaisissa neljässä ottelussa, vuoden 2013 EM-kilpailuissa Ruotsin kaikissa viidessä ottelussa, vuoden 2015 MM-kilpailuissa kolmessa ottelussa sekä vuoden 2017 EM-kilpailuissa Ruotsin kaikissa neljässä ottelussa.
Asllani edustaa seuratasolla Linköpings FC:tä. Hänen kasvattajaseuransa on Vimmerby IF, ja hän on pelannut myös Linköpings FC:ssä 2007–2009 ja 2010–2011, yhdysvaltalaisessa Chicago Red Starsissa 2010, Kristianstads DFF:ssä 2012, ranskalaisessa Paris Saint-Germainissa 2012–2016 sekä englantilaisessa Manchester Cityssä 2016–2017.
Asllani palkittiin Diamantbollen-palkinnolla vuoden 2017 parhaana ruotsalaisena naisjalkapalloilijana.
Richard von Kühlmann
Richard von Kühlmann (17. toukokuuta 1873 Konstantinopoli, Ottomaanien valtakunta – 16. helmikuuta 1948 Ohlstadt, Länsi-Saksa) oli saksalainen diplomaatti, joka toimi Saksan keisarikunnan ulkoministerinä ensimmäisen maailmansodan aikana elokuusta 1917 heinäkuuhun 1918.
Kühlmannin isä oli Anatolian rautatieyhtiön toimitusjohtaja. Kühlmann aloitti uransa Saksan ulkoministeriössä vuonna 1899, ja työskenteli Saksan lähetystöissä Pietarissa, Teheranissa, Tangerissa, Washingtonissa, Haagissa sekä viimeksi 1908–1914 lähetystöneuvoksena Lontoossa. Sodan aikana hän toimi maaliskuusta 1915 syyskuuhun 1916 Saksan lähettiläänä Haagissa ja sen jälkeen suurlähettiläänä Konstantinopolissa.
Kühlmann nimitettiin Saksan ulkoministeriksi Arthur Zimmermannin seuraajana 6. elokuuta 1917. Hän johti Saksan delegaatioita Brest-Litovskin rauhanneuvotteluissa maaliskuussa 1918 ja Bukarestin rauhanneuvotteluissa saman vuoden toukokuussa. Kühlmann halusi Saksan hallituksen luopuvan täydellisesti kaikista aluelaajennusvaatimuksista. Hän vastusti myös muun muassa saksalaisten joukkojen lähettämistä Suomen sisällissotaan. Kühlmannin varovainen linja kuitenkin hävisi laajoja aluevalloituksia itärintamalla kannattaneen Saksan ylimmän sodanjohdon Oberste Heeresleitungin linjalle ja päämajoitusmestari Erich Ludendorff pyrki hankkiutumaan hänestä eroon. Valtiopäiville 24. kesäkuuta 1918 pitämässään huomiota herättäneessä puheessa Kühlmann ilmoitti, että sotaa ei voitaisi voittaa pelkästään aseellisin keinoin. Tämän jälkeen sotilasjohto painosti hänet eroamaan ulkoministerin tehtävistä 9. heinäkuuta. Hänen seuraajakseen tuli Paul von Hintze, joka jatkoi samaa varovaista linjaa.
André de Witte
André de Witte (s. 31. joulukuuta 1944 Scheldewindeke) on Brasiliassa toimiva belgialainen roomalaiskatolinen piispa. Hänet vihittiin papiksi 6. heinäkuuta 1968 ja nimitettiin Ruy Barbosan hiippakunnan johtoon 8. kesäkuuta 1994. Piispaksi vihkiminen seurasi 28. elokuuta. Pääkonsekraattorina toimi Lucas Moreira Neves, jota avustivat Jaime Mota de Farias ja Arthur Luysterman.
Pikkupensaslepinkäinen
Pikkupensaslepinkäinen ("Bocagia minuta") on afrikanlepinkäisten heimoon kuuluva varpuslintu.
Pikkupensaslepinkäistä tavataan laajalla alueella Afrikassa. Sen on kuvattu olevan yleisesti ottaen harvinainen ja sen kannankehitys on laskeva. Se on kuitenkin luokiteltu elinvoimaiseksi, koska vähenemisen ei vielä uskota vaarantavan lajia, ja koska sen levinneisyysalue on hyvin laaja.
Kristin Hammarström
Kristin Hammarström (s. 29. maaliskuuta 1982 Glanshammar) on ruotsalainen jalkapalloilija, pelipaikaltaan maalivahti. Hän on heinäkuun 2013 loppuun mennessä pelannut Ruotsin maajoukkueessa 27 maaottelua.
Hammarström esiintyi ensimmäisen kerran Ruotsin maajoukkueessa helmikuussa 2008. Hän saavutti MM-pronssia 2011 Ruotsin varamaalivahtina. Vuoden 2013 EM-kilpailuissa hän oli välieriin saakka yltäneen joukkueen ykkösmaalivahti.
Hammarström edustaa kotimaassaan Kopparbergs/Göteborg FC:tä. Hänen kasvattajaseuransa on Glanshammars IF, ja hän on pelannut myös KIF Örebro DFF:ssä 1998–2010.
Kristin Hammarströmin kaksoissisar Marie Hammarström on myös maajoukkuejalkapalloilija.
Jaime Mota de Farias
Jaime Mota de Farias (s. 12. marraskuuta 1925 São Bento do Una) on brasilialainen roomalaiskatolinen piispa. Hänet vihittiin papiksi 25. elokuuta 1957 ja nimitettiin Nazarén hiippakunnan vihkipiispaksi sekä Ausuccuran titulaaripiispaksi 14. heinäkuuta 1982. Piispaksi vihkiminen seurasi 11. syyskuuta. Pääkonsekraattorina toimi Tiago Postma, jota avustivat Acácio Rodrigues Alves ja José Palmeira Lessa.
Mota de Farias sai 7. marraskuuta 1986 nimityksen Alagoinhasin piispaksi, jona hän toimi, kunnes jäi eläkkeelle 24. huhtikuuta 2002.
Kääpiölepinkäinen
Kääpiölepinkäinen ("Nilaus afer") on afrikanlepinkäisten heimoon kuuluva varpuslintu.
Kääpiölepinkäistä tavataan laajalla alueella Saharan eteläpuolisessa Afrikassa. Laji on luokiteltu elinvoimaiseksi.
Severino Batista de França
Severino Batista de França (s. 29. tammikuuta 1945 Bezerros) on brasilialainen roomalaiskatolinen piispa. Hän liittyi kapusiineihin 8. joulukuuta 1967 ja sai pappisvihkimyksensä 8. joulukuuta 1972. Hänet nimitettiin Santarémin hiippakunnan vihkipiispaksi sekä Hierpinianan titulaaripiispaksi 4. elokuuta 2004. Piispaksi vihkiminen seurasi 7. lokakuuta. Pääkonsekraattorina toimi Luis Gonzaga Silva Pepeu, jota avustivat José Carlos Melo ja Lino Vomboemmel.
De França sai 7. maaliskuuta 2007 nimityksen Nazarén piispaksi, jonka virkaan hänet asetettiin 15. huhtikuuta.
Manoel dos Reis de Farias
Manoel dos Reis de Farias (s. 23. huhtikuuta 1946 Orobó) on brasilialainen roomalaiskatolinen piispa. Hänet vihittiin papiksi Nazarén hiippakuntaan 6. tammikuuta 1983 ja nimitettiin Patosin hiippakunnan johtoon 8. elokuuta 2001. Piispaksi vihkiminen seuerasi 10. marraskuuta. Pääkonsekraattorina toimi Jorge Tobias de Freitas, jota avustivat Gerardo de Andrade Ponte ja Jaime Mota de Farias. Dos Reis de Farias asetettiin virkaansa 1. joulukuuta.
Dos Reis de Farias sai 27. heinäkuuta 2011 nimityksen Petrolinan piispaksi.
Marie Hammarström
Marie Hammarström (s. 29. maaliskuuta 1982 Glanshammar) on ruotsalainen jalkapalloilija, pelipaikaltaan keskikenttäpelaaja. Hän on heinäkuun 2013 loppuun mennessä pelannut Ruotsin naisten maajoukkueessa 40 maaottelua ja tehnyt niissä viisi maalia.
Hammarström esiintyi ensimmäisen kerran Ruotsin maajoukkueessa lokakuussa 2010. Hän saavutti MM-pronssia 2011 tehtyään pronssiottelussa Ruotsin voittomaalin. Myös vuoden 2012 olympialaisissa ja vuoden 2013 EM-kilpailuissa hän teki yhden maalin.
Hammarström edustaa kotimaassaan Kopparbergs/Göteborg FC:tä. Hänen kasvattajaseuransa on Glanshammars IF, ja hän on pelannut myös KIF Örebro DFF:ssä 1999–2012.
Marie Hammarströmin kaksoissisar Kristin Hammarström on myös maajoukkuejalkapalloilija.
Englannin Valioliigan kausi 2013–2014
Englannin Valioliigan kausi 2013–2014 oli Valioliigan 22. kausi. Kausi alkoi 17. elokuuta 2013 ja päättyi 11. toukokuuta 2014. Kausi on ensimmäinen Valioliigan historiassa, jolloin käytetään uutta maaliviivateknologiaa, Hawk-Eyetä. Edellisen kauden mestarijoukkue Manchester United lähti kauteen uudella valmentajalla, Alex Fergusonin jäätyä eläkkeelle valmennettuaan manchesterilaisjoukkuetta 27 vuotta. Fulham lähtee kauteen uudella omistajalla Shadid Khanin ostettua joukkueen koko osakekannan.
Sunderlandin valmentaja Paolo Di Canio sai ensimmäisenä päävalmentajana potkut kauden aikana. Potkujen syynä oli Di Canion liian aggressiivinen valmennustapa, jonka syyksi pelaajat nousivat häntä vastaan kapinaan. 1. joulukuuta Fulhamin päävalmentaja Martin Jol erotettiin tehtävästään ja hänen tilalleen nimitettiin René Meulensteen. 14. joulukuuta West Bromwich Albion erotti päävalmentajansa Steve Clarken tehtävistään ja nimitti hänen tilalleen espanjalaisen Pepe Melin. Tottenham erotti portugalilaisen päävalmentajansa André Villas-Boasin 16. joulukuuta ja Villas-Boasin tilalle nimitettiin Tottenhamin sen aikainen 2. valmentaja Tim Sherwood.
Ainoastaan vuoden 2013 joulukuussa valioliigassa erotettiin neljän eri joukkueen päävalmentaja. Neljäs erotettu päävalmentaja oli Cardiff Cityn Malky Mackay. Tammikuussa kauden puolessa välissä liiganousijan päävalmentajaksi nimettiin norjalainen entinen jalkapalloilija Ole Gunnar Solskjär. 40-vuotias Solskjär solmi sopimuksen ja korvasi näin Mackayn. 4. helmikuuta 2014 uutisoitiin, että Swansea on erottanut joukkueen päävalmentajan Michael Laudrupin ja siirtänyt päävalmentajan tehtävät joukkueen kapteenille Garry Monkille ainakin joukkueen seuraavaan peliin asti.
Edellisen kauden 2012–2013 päätteeksi Valioliigasta putosivat Queens Park Rangers, Wigan Athletic ja Reading FC. Mestaruussarjasta Valioliigaan nousivat Cardiff City, Hull City ja Crystal Palace.
" pelaaja teki 4 maalia"
Jukka Kola
Jukka Tuomo Sakari Kola (s. 13. tammikuuta 1960 Lappee) on suomalainen maatalouspolitiikan professori, joka valittiin kesäkuussa 2013 Helsingin yliopiston rehtoriksi 1.8.2013 alkavaksi viisivuotiskaudeksi. Hän aloittaa Turun yliopiston uutena rehtorina 1.8.2019.
Jukka Kola suoritti ylioppilastutkinnon Kesämäen lukiossa Lappeenrannassa 1979 ja valmistui Helsingin yliopiston maatalous-metsätieteellisestä tiedekunnasta maisteriksi 1987, lisensiaatiksi 1989 ja maatalous- ja metsätieteiden tohtoriksi 1991.
Kola toimi Maatalouden taloudellisen tutkimuslaitoksen (MTTL) tutkijana 1986–1992. Vuodesta 1992 lähtien hän on hoitanut Helsingin yliopiston maatalouspolitiikan professorin tehtävää, vuoteen 1999 asti viransijaisena ja siitä lähtien vakinaisena. Kola toimi maatalous-metsätieteellisen tiedekunnan dekaanina 2004–2009 ja yliopiston vararehtorina 2010–2013.
HK MK Bled
Hokejski Klub Mlade Kategorije Bled on slovenialainen jääkiekkojoukkue Bledin kaupungista. Joukkue pelaa Inter-National-Leaguessa.
HK Celje
HK Celje on slovenialainen jääkiekkojoukkue Celjen kaupungista. Joukkue pelaa Inter-National-Leaguessa, johon se liittyi kaudeksi 2013-2014.
Julie Rydahl Bukh
Julie Rydahl Bukh (s. 9. tammikuuta 1982) on tanskalainen jalkapalloilija, pelipaikaltaan keskikenttäpelaaja. Hän on pelannut Tanskan naisten maajoukkueessa heinäkuun 2013 loppuun mennessä 91 maaottelua ja tehnyt niissä kymmenen maalia. Hän kuului Tanskan joukkueeseen vuoden 2007 MM-kisoissa sekä vuosien 2001, 2009 ja 2013 EM-kisoissa. Ensimmäisen maaottelunsa hän pelasi maaliskuussa 2001.
Bukh on edustanut kotimaassaan Brøndby IF:ää vuodesta 2011. Hän pelasi samassa seurassa aiemmin jo vuosina 2001–2008. Ulkomailla hän on edustanut ruotsalaista Linköpings FC:tä 2008, australialaista Sydney FC:tä 2009–2010 sekä yhdysvaltalaista Pali Bluesia 2010.
Osmo Saarnio
Osmo Kalervo Saarnio (20. toukokuuta 1914 Helsinki – 28. huhtikuuta 1953) oli suomalainen näyttelijä.
Osmo Saarnio syntyi näyttelijäpariskunta Kaarlo Saarnion ja Laina Laineen perheeseen. Hänen vanhempansa erosivat vuonna 1919. Saarnio opiskeli Suomen Näyttämöopistossa vuosina 1934–1936. Vuonna 1939 hän avioitui näyttelijä Elvi Heinosen kanssa, pariskunnalle syntyi tytär Sirkka kesäkuussa 1941. Liitto päättyi eroon 1948.
Saarnio työskenteli näyttelijänä useissa teattereissa: Turun Työväen Teatterissa 1936–1938 ja 1942–1944, Porin Teatterissa 1938–1939, Helsingin Työväen Teatterissa 1944–1948, Helsingin Kansanteatterissa 1948 ja Punaisessa Myllyssä 1949. Hänen näyttämötehtäviään olivat muun muassa Fouché (kappaleessa "Rouva Suorasuu"), Mikko Vilkastus ("Nummisuutarit"), Anufri ("Elomme päivät"), Boni ("Mustalaisruhtinatar") ja Lancelot ("Nukke").
Saarnio näytteli yhdeksässä elokuvassa vuosina 1939–1950. Hänen valkokangasroolinsa olivat sivuosia, kuten Joas elokuvassa "”Minä elän”".
Bohdan Bondarenko
Bohdan Bondarenko (, s. 30. elokuuta 1989) on ukrainalainen yleisurheilija, joka kilpailee korkeushypyssä.
Alle 20-vuotiaiden MM-kilpailuissa 2006 Bondarenko sijoittui pronssille hypättyään 226 cm. Alle 20-vuotiaiden MM-kilpailuissa 2008 Bondarenko voitti kultaa ylitettyään jälleen 226 cm. Alle 23-vuotiaiden EM-kilpailuissa 2011 Bondarenko voitti kultaa tuloksella 230 cm. Daegun MM-kilpailuissa 2011 Bondarenko karsiutui finaalista hypättyään karsinnassa 228 cm. Lontoon olympialaisissa 2012 Bondarenko sijoittui finaalissa seitsemänneksi ylitettyään 229 cm. Bondarenko voitti maailmanmestaruuden Moskovassa 2013 tuloksella 241 cm. Zürichin EM-kilpailuissa 2014 hän voitti kultaa tuloksella 235 cm. Pekingin MM-kilpailuissa 2015 Bondarenko sijoittui hopealle ylitettyään 233 cm. Rio de Janeiron olympialaisissa 2016 hän sai pronssia niin ikään tuloksella 233. Lontoon MM-kilpailuissa 2017 hän oli yhdeksäs.
Bondarenkon ennätys on New Yorkissa 14. kesäkuuta 2014 hypätty 242 cm. Se on kaikkien aikojen kolmanneksi paras tulos ja sivuaa Patrik Sjöbergin Euroopan ennätystä.
Godfrey Igwebuike Onah
Godfrey Igwebuike Onah (s. 18. elokuuta 1956) on nigerialainen roomalaiskatolinen piispa. Hänet vihittiin papiksi Enugun hiippakuntaan 28. heinäkuuta 1984 ja inkardinoitiin Nsukkan hiippakuntaan 19. marraskuuta 1990. Hänet nimitettiin 13. huhtikuuta 2013 Nsukkan hiippakunnan johtoon, ja piispaksi vihkiminen seurasi 4. heinäkuuta. Pääkonsekraattorina toimi John Onaiyekan.
Michael Ugwu Eneja
Michael Ugwu Eneja (1919 – 14. marraskuuta 2008) oli nigerialainen roomalaiskatolinen piispa. Hänet vihittiin papiksi 29. heinäkuuta 1951 ja nimitettiin Enugun hiippakunnan johtoon 10. marraskuuta 1977. Piispaksi vihkiminen seurasi 26. helmikuuta 1978. Pääkonsekraattorina toimi Girolamo Prigione, jota avustivat Francis Arinze ja Anthony Gogo Nwedo.
Eneja jäi eläkkeelle 8. marraskuuta 1996.
Stephen Nweke Ezeanya
Stephen Nweke Ezeanya (31. maaliskuuta 1921 Nnokwa – 12. marraskuuta 1996) oli nigerialainen roomalaiskatolinen arkkipiispa. Hänet vihittiin papiksi Onitshan arkkihiippakuntaan 20. joulukuuta 1953 ja nimitettiin sen johtoon 9. maaliskuuta 1985. Piispaksi vihkiminen seurasi 11. toukokuuta. Pääkonsekraattorina toimi Francis Arinze, jota avustivat Paul Fouad Naïm Tabet ja Michael Ugwu Eneja.
Ezeanya jäi eläkkeelle 25. helmikuuta 1995.
Callistus Valentine Onaga
Callistus Valentine Onaga (s. 29. syyskuuta 1958 Agbudu) on nigerialainen roomalaiskatolinen piispa. Hänet vihittiin papiksi Enugun hiippakuntaan 8. elokuuta 1987 ja nimitettiin sen johtoon 9. helmikuuta 2009. Piispaksi vihkiminen seurasi 2. toukokuuta. Pääkonsekraattorina toimi Renzo Fratini, jota avustivat Valerian Okeke ja Anthony Okonkwo Gbuji.
Töysän kirkonkylä
Töysän kirkonkylä on entisen Töysän kunnan keskus ja yksi Alavuden kaupungin taajamista. Se sijaitsee valtatie 18 varrella noin kuuden kilometrin päässä Tuurin kauppakylästä ja 13 kilometrin päässä Alavuden keskustasta.
Töysän kirkonkylää jossain määrin vastaavalla postinumeroalueella 63600 Töysä Keskus on 1 329 asukasta (31.12.2015). Töysän kirkonkylän muodostamassa taajamassa on puolestaan 924 asukasta (31.12.2016).
Töysän kirkonkylässä on hyvät peruspalvelut, kuten terveys-, kirjasto-, posti-, ja kirkolliset palvelut. Kirkonkylässä on myös Sale.
Myös Tuurin palvelut ovat lähellä. Kirkonkylässä on kolme koulua, Iivarin ala-aste, Töysän yläaste ja Järviseudun ammatti-instituutin Töysän toimipiste. Lähimmät lukiot löytyvät Alavudelta ja Ähtäristä.
Kylässä toimii monia yhdistyksiä, esimerkiksi Töysän Veto ja Töysän 4H -yhdistys.